Alanya

Alanya on suosittu lomakohde Turkin Etelä-rannikolla.

Alanya sijaitsee Antalyan alueella ja sen pinta-ala on noin 780 000km²

Tule
Alanyassa ei ole lentoasemaa, mutta noin 2 tunnin (120km) päästä Antalyassa sijaitsee lentoasema, johon laskeutuu monet lomalennot.

Myös noin 40 kilometrin päässä Alanyasta Gazipasassa sijaitsee lentoasema. Tätä ei kuitenkaan ole vielä kunnolla otettu käyttöön Suomesta tuleville lennoille.

Autolla
Alanyassa on monia auton sekä skootterin vuokraus liikkeitä. Liikenne on melko hurjaa, mutta kun ajaa kaupungin ulkopuolelle, liikenne automaattisesti rauhoittuu. Alanyan lähellä on monia nähtävän näköisiä paikkoja, joihin autolla on helppo päästä.

Bussilla
Alanyassa kulkevat paikallisbussi Dolmukset aamusta iltaan, ympäri Alanyaa ja lähikaupunkeihin. Dolmus tarkoittaa ruuhkautunutta turkiksi, sillä dolmuksissa on aina ruuhka, koska kuskit täyttävät bussit aivan täyteen. Dolmuksella kulkemisen hinta on 1,25 TL Alanyan sisällä ja aina kaupungin rajan ylittäessä, nousee hinta 1,25 TL. Dolmukset ovat minibussin kokoisia ja usein väriltään valkoisia. Jotkut ovat merkitty numeroin ja jossain vain lukee mihin Dolmus on matkalla. Aivan Alanyan keskustassa sijaitsee Dolmus asema. Asemalla pysähtyy lähes kaikki Dolmukset, jotka Alanyassa liikkuvat.

Kävellen
Alanyassa välimatkat eivät ole pitkiä. Kleopatra-rannalta itäiselle Keykubat-rannalle kävelymatka on noin 1-2km. Kleopatran ja Keykubatin rannan jakaa upea Kale linnoitus, joka on noin 250 metriä merenpinnasta. Kukkulan laelle on helppo kävellä, sillä sinne johtavien teiden varsilla on ravintoloita sekä kahviloita, mutta myös paikallista elämää, että upeita näkymiä. Alanyassa on kolme suurempaa tietä, joiden avulla on helppo huomata missä päin kaupunkia kulkee. 35 metrin tie on Alanyan ohitustie, joka nimensä mukaisesti on 35 metriä leveä. 25 metrin tie, kulkee Alanyan läpi noin keskivaiheilta, ja tämä on melko paikallista aluetta. Alanyan päätie on Atatürkin tie, joka toimii myös rantabulevardina. Atatürkin tiellä on kaikki palvelut mitä lomailija lomansa aikana tarvitsee.

Metrolla
Ei ole metroa.

Puhu
Yleisimmät kielet ovat turkin lisäksi englanti ja saksa. Myös suomea osataan myös yllättävän yleisesti, tosin taidot ulottuvat lähinnä tervehtimiseen joten itse kaupat on parempi tehdä englanniksi (tai saksaksi) jo(i)ta ymmärretään paremmin.

Muutama sana turkiksi:
 * Kyllä Evet
 * Ei Hayır
 * Kiitos Teşekkür ederim
 * Kyllä kiitos Evet teşekkürler
 * Ei kiitos Hayır teşekkürler
 * Kiitos (Please) Lütfen
 * Hei Merhaba
 * Hyvää päivää Iyi günler
 * Hyvää huomenta Günaydın
 * Hyvää iltaa İyi akşamlar
 * Hyvää yötä İyi geceler
 * Näkemiin Görüşürüz
 * Tervetuloa Hoşgeldiniz
 * Nimeni on Benim adım
 * Mikä sinun nimesi on? Senin adın ne?
 * Hauska tutustua Taniştiğimiza memnun oldum
 * Anteeksi Pardon
 * Anteeksi Efendim (pardon)
 * Kuinka voit? Nasılsın
 * En ymmärrä Anlamıyorum
 * En tiedä Bilmiyorum

Näe
Punainen Torni Aukioloajat: Päivittäin 10.00 – 18.00., Maksutavat: Käteinen, Keskustasta: Keskustassa satama-alueella, Sisäänpääsymaksu: 2 YTL, Turkkilainen nimi: Kızıl Kule

Alanyan linnoitus Avoinna: 10.00 – 19.00., Maksutavat: Käteinen, Sisäänpääsymaksu: 10 YTL, Turkkilainen nimi: Alanya Kalesi Korkealla muun kaupungin yläpuolella on vanha linnoitus, joka sijaitsee n. 250 m merenpinnan yläpuolella, ja josta näkymät ovat unohtumattomat. Ensimmäiset kivet aseteltiin paikoilleen jo ennen ajanlaskumme alkua ja eri omistajat ovat tuoneet osansa linnoituksen viimeistelyyn sellaisena kuin se tänään tunnetaan.

Damlatasin tippukiviluola Aivan Kleopatra-rannan vieressä on vuonna 1948 löydetty tippukiviluola. Luolassa on ympärivuoden tasainen 22 - 23 asteen lämpötila ja kosteuspitoisuus on yli 90%. Sisäänpääsymaksu 4.5 YTL.

Dim-tippukiviluola Noin 12 kilometrin päässä Alanyan keskustasta on maailman 3. pisin tippikiviluola. Ei sovi liikuntarajoitteisille. Useat taksit tarjoavat mahdollisuutta ajaa Alanyan keskustasta taksilla Dimiin ja takaisin Alanyaan niin, että taksi odottaa sen aikaa, kun käyt tippukiviluolassa. Hinta n. 80 - 100 YTL (Huhtikuu 2011) + erillinen sisäänpääsymaksu tippukiviluolaan 20 YTL.

Osta
Alanyan keskustassa sijaitsee suuri bazaarialue, jossa myydään erilaisia tekstiilejä, mausteita, teetä, yms. Lähes kaikki vaatteet, laukut sekä tekstiilit ovat varustettu kuuluisilla merkeillä (kuten Gucci), nämä kuitenkin ovat väärennettyjä eli feikkikamaa. Bazaarialueella on tärkeää aina muistaa tinkiä hinnoista, hyvänä nyrkkisääntönä on mietittävä mitä maksaisit ostoksistasi Suomessa, ja alentaa hintaa siitä melko paljon. Alanyan päätiellä eli Atatürkin tiellä on myös monia länsimaalaistyylisiä vaatekauppoja, joissa hinnat ovat jo tuotteisiin valmiiksi merkitty.

Satama-alueella on myös outlet-myymälä ATM, joka myy tunnettujen (esim. Vero Moda) vaateliikkeiden vaatteita erittäin edulliseen hintaan.

Alanyan keskustasta noin 4 kilometrin päässä sijaitsee yksi ostoskekus nimeltään Alanyum. Se on melko pieni, mutta kuitenkin kattava ostoskeskus, jossa on liikkeitä vaatekaupoista lelukauppoihin. Alanyumin yläkerrassa on monia erilaisia pikaruokaravintoloita.

Alanyasta kannattaa ostaa tuoreita mausteita ja teetä. Erinomainen tuliainen.

Turkissa on kullan sekä nahan myynti myös suosittua, sillä sepäntyö sekä verotus, tekee näistä huomattavasti edullisempia.

Markkinoita Alanyassa on kolme kertaa viikossa. Tiistaisin markkinat sijaitsevat Kala- ja hedelmähallin luona, perjantaisin maalaismarkkinat keskustassa Dolmus aseman vieressä ja sunnuntaisin markkinat pidetään Alanyan Itä-puolella Hacetissa.

Syö
Turkissa on noin 100 erilaista kebablajia, jonka takia tämä on myös suosituimpia ruokia lomalaisten joukossa. Tukkilaiseen tapaan ruokailu kestää monta tuntia, eikä se lopu vain yhteen ruokalajiin. Alkupalana suosittu on Lavas-leipä, jota dippaillaan erilaiseen mezeihin eli kastikkeihin. Tämän jälkeen usein tulee pieni salaatti, jonka jälkeen aloitetaan pääruuan syönti. Jälkiruokana on usein tuoreita hedelmiä.

Ravintoloita Alanyassa on hyvin monia, ympäri kaupunkia. Ravintoloiden tarjoilijoilla on usein tapana myös asiakkaiden viihdyttäminen erilaisilla shownumeroilla ja flirttailulla. Kansainvälistä sekä turkkilaista ruokaa saa satama-alueelta sekä Atatürkin tien ravintoloista. Paikallisella 25 metrin tien alueella on monia paikallisia ravintoloita, mistä saa herkullisia turkkilaisia ruokia.

Juo
Alanyan satama-alue on suosittu bilealue sen monien yökerhojen takia kaiken ikäisten ihmisten keskuudessa. Alkoholin hinta Alanyassa on lähes saman hintaista kuin Suomessa, Islamin uskonnon takia.

Ravintolat
 * ALANYA RESTAURANT, Atatürk -kadulla, Makromarketin läheisyydessä
 * DAMLATAS-ravintola, Damlatas rannalla

Kahvilat

 * Istanbul Cafe Restaurant

Baarit & pubit

 * Heikin Baari (kaksi Heikin Baaria melko lähekkäin)
 * Alexin Baari
 * Tepon Baari
 * Sepon Baari
 * Kippis
 * James Dean Bar
 * Crazy Horse Bar&Latin Food

Yökerhot

 * Club Hollywood
 * Havana Club
 * Bistro Bellman
 * Robin Hood
 * Queens Garden
 * Las Vegas
 * Rainbow

Tanssipaikat

 * Tanssiravintola Maininki

Pysy turvassa
Alanyassa liikenne on melko hurja ja autoilijoiden mielestä kävelijöillä tulevat toisena. Muista varovaisuus. Naisena älä misssään tapauksessa kulje Alanyassa yksin juopuneena, sillä raiskaustapaukset ovat melko yleisiä

Pysy terveenä
Turkkiin matkustaessa on tärkeä muistaa, ettei vesijohto vesi ole juomakelpoista. Kaupoista voi ostaa pullotettua vettä, jota myös paikalliset ihmiset juovat. 5 litraa pullovettä maksaa noin 2 Turkin liiraa.

Alanyassa UV-säteily on korkea ympäri vuoden, jonka takia on tärkeää käyttää aurinkorasvaa, vaikka olisikin vain varjossa.

Kuumuuden takia on tärkeä pitää nestetasapaino kunnossa. Hyvä nyrkkisääntö on juoda 10 celsiusta kohti 1 litra juomia. Eli jos on vaikka 25 astetta lämmintä, olisi hyvä juoda 2,5 litraa nesteitä (tämä ei tarkoita alkoholia).